**СТАНОВИЩЕ**

**за осъществен контрол**

по чл. 232 от ЗОП

за съответствие с изискванията на ЗОП на проектите на документи по чл. 232, ал. 3, т. 1, ал. 5 и ал. 9 ЗОП (І етап)

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-20/2020 г. |
| ИН на регистрационната форма от ССИ: | 20200115-05242-0005 |
| Възложител: | **Ей И Ес - 3С Марица Изток I ЕООД** |
| Вид на възложителя: | публичен (чл. 5, ал. 2, т. 1-17 и ал. 3 ЗОП)  секторен (чл. 5, ал. 4,т. 1-3 ЗОП) |
| Вид на процедурата | Публично състезание |
| Процедурата е „ускорена“: | Да  Не |
| Обект на поръчката: | Строителство  Доставки  Услуги  Услуги по Приложение № 2 |
| Предмет на поръчката: | Услуги по ремонт и поддръжка на система димен газ и въздух за горене |
| Обособени позиции: | Да Брой:  Не |
| Професионална/и област/и, в която/които попада предметът на възлаганата поръчка (според възложителя): | 28. Енергетика |
| Срок за изпълнение: | 36 месеца |
| Прогнозна стойност на поръчката в лв. без ДДС: | 593 000,00 лв. |
| Финансиране: | Изцяло от националния бюджет  Изцяло или частично със средства от ЕС  Друго: |
| Критерий за възлагане на поръчката: | Най-ниска цена  Ниво на разходите  Оптимално съотношение качество/цена |
| *Коментари и други бележки:* | |

**РАЗДЕЛ ІІ**

**Проверени документи**

|  |  |  |
| --- | --- | --- |
| Проверката обхваща следните документи:  1. Проекта на решение за откриване на процедурата;  2. Проекта на обявление, с което се оповестява откриването на процедурата;  3. Проекта на техническа спецификация; | | |
| Всички документи, подлежащи на контрол, са получени в АОП | Да  Не | |
| Всички документи, подлежащи на контрол, са изпратени по предвидения ред | Да  Не | |
| Проверката на проекта на техническата спецификация е извършена от външен/ни експерт/и по чл. 232а ЗОП | Да  Не | |
| *Коментари и други бележки:*  Поради отказ на изтегления външен експерт да извърши възложената проверка и предвид обстоятелството, че в списъка по чл. 232а, ал. 2 ЗОП няма включени други външни експерти в областта, определена от възложителя като съответстваща на предмета на поръчката - „28. Енергетика”, проверката на проекта на техническа спецификация е извършена от експерти на АОП и обхваща съответствието на документа с изискванията на ЗОП (вж. чл. 18, т. 1 и чл. 16, ал. 3, изр. второ от Наредбата за външните експерти при предварителен контрол на обществени поръчки). | |

**РАЗДЕЛ ІІІ**

**Резултати от контрола**

**Проект на обявление за обществена поръчка**

|  |
| --- |
| **Възлагащ орган** |
| *Констатации и препоръки:*  В поле I.1) за адрес на профила на купувача и в поле I.3) за адрес, осигуряващ пряк достъп до документацията за обществената поръчка, са посочени два еднакви електронни адреса, които са неактивни. Препоръчваме при откриване на процедурата да се попълнят коректни адреси, съответстващи на наименованията на полетата.  Бележката, в частта за профила на купувача, е относима и за поле I.1) на решението. |

|  |
| --- |
| **Технически и професионални възможности** |
| *Констатации и препоръки:*   1. В поле III.1.3), т. 1, е посочено, че през последните три години от датата на подаване на офертата участникът трябва да е изпълнил минимум 2 услуги, свързани с ремонт и/или поддръжка и/или възстановяване на система „димен газ и въздух за горене“. Препоръчваме минималното ниво да се обвърже с обем, а не с брой изпълнени услуги (вж. чл. 63, ал. 1, т. 1 ЗОП). 2. В поле III.1.3), т. 2 е поставено условие участникът да разполага с технически координатор на обекта, който има минимум 7 години опит, „свързан със съоръженията и оборудването предмет на поръчката или аналогичен“. Допусната е възможност за аналогичен опит, но не е пояснено какво се има предвид. Препоръчваме прецизиране, като се вземе под внимание, че изискването на опит със съоръжения и оборудване на възложителя е ограничително, ако лице, работило с други съоръжения и оборудване, може да изпълни /организира/ръководи изпълнението на възлаганата услуга с необходимото качество.   Бележката важи и за сходните изисквания към останалите членове от екипа (напр. към експерта „Инспектор ЗБУТ“ е поставено изискване за „минимален опит от 5 години на подобни обекти, да познава и следва нормите за здравословни и безопасни условия на труд в сила на територията на ТЕЦ Ей И Ес Гълъбово).   1. В техническата спецификация (т. 3.2), към техническия координатор на обекта е поставено изискване, което не е посочено в обявлението (да притежава удостоверение за квалификационна група…). Препоръчваме всички условия за допускане да се впишат в обявлението. 2. От лицето, изпълняващо длъжността „Бригадир/Технически ръководител“, освен 5-годишен сходен опит се изисква „да може да чете и следва ремонтно-конструктивна документация и график за изпълнение на възложените работи“. Изискването е общо и липсва яснота как и по какви критерии ще се провери съответствие с него. Препоръчваме прецизиране или отпадане на условието. 3. В същото поле е записано, че участникът следва да разполага с 10 бр. заварчици, с валидни сертификати „с необходимата за извършването на работите правоспособност“. Препоръчваме да се конкретизират сертификатите, които се изискват. |

**Проект на техническа спецификация**

|  |
| --- |
| *Констатации и препоръки:*  В т. 3.2. от техническата спецификация към част от експертите, които ще изпълняват поръчката е поставено следното изискване: да притежават „валидно удостоверение с необходимата за дейността квалификационна група по безопасност при работа в неелектрически уредби…“. Препоръчваме да се посочи конкретната квалификационна група, необходима за изпълнение на дейностите, присъщи на съответния експерт.  Обръщаме внимание, че изискванията в различните документи следва да са еднакви. |

**РАЗДЕЛ IV**

**Допълнителна информация**

|  |
| --- |
| 1. Становището касае съответствието на представените в АОП проекти на документи с изискванията на ЗОП. Преценката за съответствие с други нормативни актове е извън правомощията на Агенцията и следва да се направи от възложителя.  2. Съгласно чл. 232, ал. 9, т. 3 ЗОП, при процедура „публично състезание“, предварителният контрол завършва след осъществяването на първия етап.  3. На Портала за обществени поръчки, в Тематична област – „Образци и списъци“, са публикувани одобрени стандартизирани проекти на договори и стандартизирани клаузи на договори. Възложителят е длъжен да ги прилага, освен когато естеството на поръчката не позволява това (вж. чл. 231, ал. 4 и ал. 5 ЗОП). Неприлагането на стандартизираните изисквания и документите се мотивира писмено в досието на обществената поръчка. |

**ИЗПЪЛНИТЕЛЕН ДИРЕКТОР: Подпис (не се чете)**

**Доц. д-р МИГЛЕНА ПАВЛОВА**

**Вярно с оригинала,**

**подписан на хартия**